281 คนไทยกลับจากประเทศอิสราเอล สิงคโปร์ มีไข้สูง 13 ราย ส่ง รพ.ทันที
281 คนไทยเดินทางกลับจากประเทศอิสราเอล และสิงคโปร์ พบมีไข้สูง 13 ราย ถูกส่งตัวไปโรงพยาบาลทันทีเมื่อเวลา 18.00 น. วันที่ 7 มิ.ย.2563 ที่สนามบินสุวรรณภูมิ พลเอก ปริพัฒน์ ผลาสินธุ์ รองเสนาธิการทหาร นายกิตติพงศ์ กิตติขจร รองผู้อำนวยการท่าอากาศยานสุวรรณภูมิ (สายปฏิบัติการ 1) พร้อมเจ้าหน้าที่หน่วยงานที่เกี่ยวข้อง ร่วมคัดกรองตรวจรับคนไทยที่เดินทางกลับมาจากประเทศสิงคโปร์ โดยวันนี้มีผู้โดยสารคนไทยที่เดินทางกลับถึงสนามบินสุวรรณภูมิ จำนวน 2 เที่ยวบิน จากประเทศอิสราเอล และสิงคโปร์โดยเที่ยวแรก จากประเทศอิสราเอล โดยสายการบิน อิสราเอล แอร์ไลน์ส เที่ยวบินที่ LY081 เครื่องลงเวลา 11.45 น. ผู้โดยสารจำนวน 106 คน เจ้าหน้าที่ทำการตรวจคัดกรองแล้ว พบผู้โดยสารคนไทยที่มีไข้สูง จำนวน 6 คน เจ้าหน้าที่ด่านควบคุมโรคนำส่งโรงพยาบาลทันที ส่วนที่เหลือเจ้าหน้าที่นำขึ้นรถบัสเพื่อดำเนินการกักตัว 14 วัน ตามมาตรการของรัฐ จำนวน 97 คน ที่โรงแรมบายบีช พัทยา และ โรงแรมโนโวเทล กทม.เที่ยวที่ 2 จากประเทศสิงคโปร์ โดยสายการบิน สิงคโปร์ แอร์ไลน์ส เที่ยวบิน SQ976 เครื่องลงเวลา 16.56 น. ผู้โดยสารจำนวน 175 คน เจ้าหน้าที่ทำการตรวจคัดกรองแล้ว พบผู้โดยสารคนไทยที่มีไข้สูง จำนวน 7 คน เจ้าหน้าที่ด่านควบคุมโรคนำส่งโรงพยาบาลทันที ส่วนที่เหลือ 162 คน เจ้าหน้าที่นำขึ้นรถบัสเพื่อดำเนินการกักตัว 14 วัน ตามมาตรการของรัฐ ที่โรงแรมบางกอกพาเลส มักกะสัน โรงแรมอนันตรา สยาม โรงแรมรอแยลเบญจา โรงแรมเมอเวนพิค โดยมีผู้โดยสารเข้ากักตัวทางเลือก จำนวน 6 คน
281 คนไทยเดินทางกลับจากประเทศอิสราเอล และสิงคโปร์ พบมีไข้สูง 13 ราย ถูกส่งตัวไปโรงพยาบาลทันที
โควิด-19,คนไทยในต่างประเทศ,คนไทยในต่างแดน,คนไทยในอิสราเอล,คนไทยในสิงคโปร์,คนไทยกลับจากต่างประเทศ,ไฮไลต์ไวรัสโคโรน่า,ข่าวทั่วไป